cyanic-selkie/wikianc huggingface dataset:
Edward Thornton (1766–1852)
Karriere
I oktober 1811 seilte Thornton med HMS «Victory» på et spesialoppdrag til Sverige og han forhandlet frem allianseavtaler med både Sverige og Russland, avtalene ledet frem til den sjette koalisjonen mot Frankrike og dets allierte under Napoléon Bonaparte. Thornton var med som britisk representant under forhandlingene i Kiel i januar 1814 som resulterte i Kielfreden hvor Danmark måtte avstå Norge til Sverige.
Edward Thornton fulgte den svenske kronprinsen Karl Johan under felttoget i Europa og var med han ved inntoget i Paris i 1814.
Han ble medlem av det kongelige råd (engelsk: Privy Council) i 1816. I juli 1817 ble han utnevnt til britisk minister til Portugal og sluttet seg til det portugisiske hoffet som da var i Brasil.
Fra april 1819 til mars 1821 var han ambassadør til Portugal, hvorpå han returnerte til Storbritannia. Thornton var igjen britisk ambassadør til Portugal fra august 1823 til august 1824. I perioden overrakte han Hosebåndsordenen til kongen av Portugal og ga assistanse til styresmaktene i forbindelse med opprøret i landet. Av den portugisiske kongen Johan VI ble Thornton utnevnt til greve av Cassilhas.
Edward Thornton ble innvalgt i Royal Society i juni 1810 og i 1822 ble han utnevnt til Knight Grand Cross, Order of the Bath. Han trakk seg tilbake fra diplomatiet i august 1824. I 1812 giftet han seg med Wilhelmina Kohp fra Hannover og de fikk en datter og seks sønner.
Szczecin-Kamień erkebispedømme
Szczecin-Kamień erkebispedømme er et romersk-katolsk erkebispedømme nordvest i Polen.
Nå skal du høre…
Nå skal du høre... er en animert kortfilm for barn fra 2005. Filmen, som er regissert av russisk-fødte Pjotr Sapegin, er løst basert på diverse eventyr og historier.
Filmens hovedperson er ei lita jente som er på besøk hos besteforeldrene sine, men verken ønsker å kle på seg, ta tran eller gå ut og leke. Hun går med på å gjøre som hun blir fortalt dersom bestefaren forteller henne et eventyr. Bestefaren, som elsker eventyr, forteller henne historie etter historie; noen er fortellinger fra hans fortid, andre er av fri fantasi.
Edmonton (London)
Edmonton er et område i den østlige delen av distriktet Enfield i London, omkring fjorten km nord-nordøst for Charing Cross. Området er avgrenset av North Circular Road i sør, Edmonton Green i nord, Great Cambridge Road i vest og elven Lea i øst. Det er delt inn i Upper Edmonton i sør og Lower Edmonton i nord. Det ligger 13,8 km nordøst for Charing Cross. I henhold til folktellingen av 2001 hadde valgkretsen Edmonton en befolkning på 96 493 innbyggere.
Historie
Den romerske veien Ermine Street går gjennom dagens Edmonton. Edmonton ble første gang dokumentert i Domesday Book (1086) som Adelmentone. Stedsnavnet er avledet av en gård tilhørende en angelsaksisk mann ved navn Ēadhelm og tūn, «gård».
På denne tiden var det den minste av hundredene (herred) i Middlesex, men besto uansett av Enfield, Tottenham og South Mimms. Skog dekket det meste av distriktet og griserøkt var den fremste formen for landbruk.
Pymmes Park i Upper Edmonton var opprinnelig en privat eiendom, som på slutten av 1500-tallet tilhørte den mektige Cecilslekten. I 1589 tilbrakte Robert Cecil, 1. jarl av Salisbury sin bryllupsnatt der. Eiendommen ble kjøpt av distriktsforvaltningen og åpnet som en offentlig park i 1906. Pymmes House ble totalskadet av brann under den andre verdenskrig, og ruinene er fjernet.
I Church Street finner man sognekirken All Saints' Church og Lamb's Cottage, hjemmet til forfatterne Charles og Mary Lamb.
Edmonton var hjemstedet til sir James Winter Lake, direktøren for Hudson's Bay Company. Dette var årsaken til at en utpost i Canada ble oppkalt etter stedet. Den vokste og er nå provinshovedstad i Alberta.
Nummi
Nummi er en tidligere kommune i landskapet Nyland i Finland. Kommunen hadde innbyggere i 1973. Nummi var en finskspråklig kommune.
I 1981 ble kommunene Nummi og Pusula slått sammen til den nye kommunen Nummi-Pusula.
Wilhelm Frimann Koren Christie
Ti år gammel ble han sendt til Bergen for å gå på Latinskolen, og 16 år gammel ble han student i København, der han fem år senere tok latinsk-juridisk embetseksamen (cand.jur.) i 1799. Han var sekretær i det danske kanselli 1801–08, og vendte tilbake til Bergen 30 år gammel i 1809, som sorenskriver i Nordhordland.
Han møtte som første representant fra Bergen, «Bergen byes deputerede», til Riksforsamlingen på Eidsvoll 17. mai, 1814. Han ble valgt til forsamlingens sekretær, og tilhørte selvstendighetspartiet. Under forhandlingene på Eidsvoll var det han som i et forslag 4. mai 1814 fremmet innskrenkningene i religionsfriheten i Norges Grunnlov § 2, også kalt jødeparagrafen og jesuittparagrafen. Christie var Christian Frederiks nære støttespiller. Som sekretær nektet han å protokollere Peder Ankers ønske om å utsette kongevalget, noe som bidro til at prinsen enstemmig ble valgt som konge.
Christie var medstifter av «Quodlibet», en bergensk selskaps- og diskusjonsklubb stiftet 1813, som samlet ledende menn med politiske og litterære interesser. Fram til mars 1814 holdt disse flere debattmøter over selvstendighetsspørsmålet og planene om en norsk grunnlov. Christie deltok ivrig og gjorde seg, som Peter Motzfeldt, til talsmann for en konstitusjon utformet etter amerikansk, engelsk og fransk mønster.
Han møtte på Stortinget for Bergen i 1815-16 og 1818, størsteparten av tiden som stortingspresident, der han bidro til å innføre en stabil konstitusjonell praksis. I 1815 ble han utnevnt til stiftamtmann i Bergen, men søkte permisjon i 1823 og deretter avskjed i 1825 pga. sykdom. Fra 1828 til sin død var han tollinspektør i Bergen. Han var også medlem av Bergen bystyre fra 1837 til 1841, og deltok i opprettelsen av Bergen Sparebank, der han var styreformann i flere år.
Christie var en av Bergen Museums grunnleggere, og han var formann for museet i alle år frem til sin død. Foran museets hovedbygning står det en stor statue av ham og skuer nedover gaten som bærer hans navn. Denne statuen, kalt Christiestøtten, ble avduket 17. mai 1868, og var den første portrettstatue som ble oppført i Norge. Han grunnla også Christieparken ved Brann Stadion, der Christie mølle i dag er gjenoppbygget som et minnesmerke over ham.
Christie drev språkstudier på egen hånd, og Ivar Aasen kom på besøk i 1843 da han drev dialektstudier i Bergens-området. Aasen ble imponert av Christies kunnskaper og de språkstudiene Christie hadde gjort. Aasen mente at ingen av landets ledende menn hadde slik kunnskap om allmuespråket som Christie. Ifølge Aasen hadde Christie laget en ordsamling på 10.000 ord, noe som Aasen mente var «næsten utroligt». Christie hadde også en samling bøker på oldnordisk og beslektede språk. Gustav Indrebø ga ut Christies «Dialect-Lexicon» i 1938 med opp mot 19.000 oppslagsord. Ifølge Christie var den «Bergenhusiske» dialekt og uttale den som var nærmest islandsk (og dermed gammelnorsk), og for kyndige bønder i distriktet var det ikke vanskelig å forstå islandsk. Christie skrev et manus på det han kalte den «Bergenhusiske Dialect» som var dialekten i ytre strøk av Hordaland med litt bergensk innblandet.
Christies bolig fra 1811 til han ble tollinspektør var et stort hus i nærheten av Stadsporten, senere med adresse Kong Oscars gate 71. Huset ble ødelagt av brann i 1945. Den neste boligen var i Tollboden. I 1811 kjøpte han også landstedet Straume i Fana, som han beholdt til 1842. Hovedhuset finnes fortsatt, i ombygd stand.
Christies privatarkiv i Riksarkivet omfatter seks pakker med korrespondanse og notater. Mye av innholdet gjelder riksforsamlingen på Eidsvoll og Stortinget. Tre av pakkene er digitalisert.
Schalker Verein
Schalker Verein, egentlig Schalker Gruben- und Hüttenverein, var en metallurgisk bedrift (Hüttenwerk) som ble grunnlagt i bydelen Bulmke i provinsen Westfalen i kongeriket Preussen i 1872. Bedriften var oppkalt etter bydelen Schalke hvor den hadde sitt forvaltningssete, og ble grunnlagt av Friedrich Grillo. Bedriften ble nedlagt i 1925.
Wilhelm Frimann Koren Christie
Flere norske byer har gater som er oppkalt etter Christie, blant annet Bergen og Kristiansund.
Niels Arntzen Sem
Niels Arntzen Sem (født 1782 i Ringebu, død 1859) var en norsk embetsmann. Han var stortingsrepresentant i 1824, 1827, 1830, 1842 og 1845, og stortingspresident i 1830 og 1845.
Familie
Niels Arntzen Sem var sønn av Egidius Sem, som ved sønnens fødsel var kapellan i Ringebu, og Birgitte Truine Arntzen. Han var gift med Søster Wilhelmine Matthia Sibbern (1804–1827) som var datter av statsråd V. C. W. Sibbern. Datteren Søster Truine Catharina Alette Sem (1824–53) var gift med Joseph Frantz Oscar Wergeland mens Valentine Egidia Sem (1826–1896) var gift med bylegen Stener Severin Heyerdahl.
Jobb
Sem ble student i 1801 og tok latinsk juridisk eksamen i 1806. Samme år ble han utnevnt til stiftsoverrettsprokurator i Kristiansand stift. I 1809 ble han regimentskvartermester, i 1811 overauditør og i 1812 prokurator ved alle over- og underretter i Norge og Danmark, unntatt høyesterett, landsover-, hov- og stadsretten. I 1815 ble han advokat i høyesterett.
I 1823 ble Sem utnevnt til sorenskriver i Jæren og Dalene, og i 1828 ble han amtmann i Buskerud amt. I 1831 ble han stiftamtmann i Akershus stift, og i 1837 stiftamtmann i Kristiansand stift.
Stortingsmann
Han var stortingsmann for Stavanger amt i 1824 og 1827, for Buskerud amt i 1830 og for Kristiansand by i 1842 og 1845. Han var stortingspresident i 1830 og 1844 og lagtingspresident i 1824, 1830 og 1845. I 1827 var han medlem av stortingets deputasjon til Stockholm. I en samtidig skildring fremheves «hans alsidige Dannelse, hans lyse Hoved og hans udmærkede Veltalenhed», mens han kritiseres for sin «totale Mangel paa Arbeidslyst».
Utmerkelser
Sem ble i 1831 ridder og i 1839 kommandør av Nordstjerneordenen.
Nordvintergulløye
Nordvintergulløye (Chrysoperla carnea) er en av gulløyene (Chrysopidae), en av de middelstore nettvingene i Norge.
Utbredelse
Nordvintergulløye er nok den vanligste arten av gulløyer i Norge, og finnes over hele landet. Den finnes vidt utbredt i hele verden (unntatt på polene).
Utseende
Nordvintergulløye er en middels stor nettvinge, ca. 3 cm lang. Den er lys grønn om høsten og etter overvintringen mer brunlig, nesten rødbrun. Utover forsommeren lysner igjen fargen til en lyser fin grønn farge. Hodet er nedoverbøyd, med munndelene på undersiden (ortognath). Øynene er metallisk farget, ofte røde.
Levevis
Nordvintergulløye er helt ufarlig for mennesker, men lever som rovdyr. Derfor er arten mange steder, blitt brukt i kampen mot skadedyr.
Disse gulløyene tiltrekkes lett til lys, og kan ofte søke til utlamper i stort antall. Mange kommer også inn i hus, særlig om høsten da de leter etter et egnet sted for overvintring.
Larvene utvikles i løpet av sommeren. De voksne klekkes på sen-sommeren eller om høsten, og overvintrer.
Arne Garborgs plass (Oslo)
Arne Garborgs plass (1, 4) er en plass på Hammersborg i bydel St. Hanshaugen. Plassen ligger foran Oslo brann- og redningsetats hovedbrannstasjon fra 1939 som også har adresse til plassen som nr 1.
Plassen er kalt opp etter forfatteren Arne Garborg.
Learning to Fly (Tom Petty-sang)
«Learning to Fly» er en sang av den amerikanske musikeren Tom Petty & The Heartbreakers.
Sangen er første spor på musikkalbumet Into the Great Wide Open, fra 1991. Sangen, og resten av albumet, er produsert av Jeff Lynne. Dwight Yoakam spiller i musikkvideoen, som er innspilt i Tucson i USA.
Sara Azmeh Rasmussen
Hun har i en tidligere periode bekjent seg som kristen
Hun ble norgeskjent da hun på Kvinnedagen 8. mars 2009 brente en hijab for å protestere mot det hun på forhånd hadde proklamert er diskriminerende koder i det religiøse hodeplagget. Rasmussen uttalte ifm brenningen av hijaben at «Muslimske kvinner som blir oversett og ignorert av kvinnebevegelsen i Norge, og også i solidaritet med kvinner i muslimske land». Brenningen skapte umiddelbare reaksjoner under demonstrasjonen og Rasmussen ble bl.a. bombardert med snøballer. Dagen etter mottok hun trusler. Saken fikk internasjonal omtale og ble rapportert gjennom media i bl.a. Canada og Russland.
31. januar 2011 startet hun en sitteaksjon utenfor lokalene til Islamsk Råd Norge (IRN) i Oslo i protest mot at rådet ikke tar klart avstand fra dødsstraff mot homofile. Med seg hadde hun en plakat med teksten «Frihet og verdighet for homofile og transpersoner» skrevet på norsk og arabisk. På sin tredje dag fikk hun besøk av stortingspolitiker Arild Stokkan-Grande som berømte Rasmussen for belastningen hun påtok seg og kalte aksjonen hennes for en frihetskamp anno 2011. Samme dag, 2. februar, publiserte rådet en pressemelding på sine nettsider hvor rådet skrev at de hverken ønsker eller søker dødsstraff for homofile, og at de tar avstand fra trakassering av homofile. Rasmussen mente at rådets standpunkt ikke var konkretisert nok ettersom pressemeldingen ikke eksplisitt sier at IRN er i mot dødsstraff for homofili. Dette fikk hun støtte for i fra organisasjoner som LLH, Human-Etisk Forbund, og Homonettverket. IRN på sin side mente å ha gitt tydelig uttrykk for sitt syn på homofile og dødsstraff. På sin fjerde dag innledet Rasmussen sultestreik mot at rådet ikke tar klart avstand fra dødsstraff mot homofile.
Hun ble tildelt Fritt Ords Pris for 2012, med begrunnelsen: «Sara Azmeh Rasmussen tildeles Fritt Ords Pris for 2012 for sitt modige og kompromissløse engasjement for individets ukrenkelighet, for ytringsfrihet og religionskritikk».
Cupedidae
Cupedidae er en liten gruppe vedspisende biller. Ingen av de om lag 30 kjente artene forekommer i Norge. Det er beskrevet flere fossile enn nålevende arter av Cupedidae.
Slitu
Slitu er et tettsted i Indre Østfold kommune. Tettstedet har totalt innbyggere per 1. januar, og ligger ved den tidligere E18 mellom Askim og Mysen. Stedet har både industri, handel og jordbruk. Navnet kommer fra gården Slitu. Selve ordet Slitu kommer fra ordet «slette».
Cupedidae
Utseende
Brunlige, slanke, nokså flate biller. Hodet har framstående kjever (mandibler) og små, runde, utstående fasettøyne. Antennene er ganske lange og trådformede eller sagtakkede. Brystskjoldet (pronotum) er lite og kort, omtrent så bredt som hodet og omtrent så langt som bredt. Dekkvingene er lange (ca. 5 ganger så lange som brystskjoldet), jevnbrede, med rekker av kraftige punkter, og ofte flekkete.
Historie
Det er kjent mange flere fossile enn nålevende arter av Cupedidae, også fra områder der de i dag ikke finnes, for eksempel Europa. Familien er godt kjent fra fossiler tilbake til trias.
Slitu
Slitu, med sin tilhørende jernbanestasjon (åpnet 1882) langs Østre linje, var fra gammelt av et viktig handelssentrum i Eidsberg.
Tenor kirkeruiner på Slitu viser rester av en liten middelalderkirke fra 1200-tallet. Kirken var et anneks til Eidsberg kirke. Riksantikvaren og Østfoldmuseet arbeider med stedet og ruinene er nå konservert med nye fuger og nytt toppdekke. Anlegget ble offisielt åpnet med gudstjeneste og dåp i juni 2008.
Valdresmusea
Valdresmusea AS er et norsk aksjeselskap stiftet i 2006 for å drive kulturhistorisk bevaring, dokumentasjon, forskning og formidling særlig knyttet til den lokale kulturarven i Valdres. Selskapet driver Bautahaugen Samlinger, Bagn Bygdesamling og Valdres Folkemuseum, og har også inngått avtale om drift og utvikling av Gardbergfeltet. Siden 2008 har selskapet også hatt ansvar for driften av Norsk institutt for bunad og folkedrakt og administrasjon av det statlige Bunad- og folkedraktrådet etter avtale med Kulturdepartementet.
Valdresmusea har hovedkontor på Fagernes og har i alt 23 fast ansatte i tillegg til prosjekttilsatte, sesongtilsatte og ulike på tiltaksmidler. Selskapet eies av de seks kommunene i Valdres: Nord-Aurdal, Sør-Aurdal, Øystre Slidre, Vestre Slidre, Vang og Etnedal.
Valdresmusea er kjernemuseum i Norge i arbeidet med levende folkekultur og immateriell kulturarv. Satsingsområdene er folkemusikk, folkedans, folkemusikkinstrument, bunad, tekstil og bygningsvern.
Torkel Myklebust
Torkel Myklebust (født 1. oktober 1952) er en norsk lokalpolitiker (Sp) som var ordfører i Suldal kommune fra 1992 til 1998 etter Halvard Bakka og fra 2007 etter Andreas Drarvik til 2015.
Myklebust er utdannet veterinær og arbeider som distriktssjef i Mattilsynet på Haugalandet.
Jordskjelvet i Baja California 2010
Jordskjelvet i Baja California var et jordskjelv med styrke 7,2 på Richters skala som rammet Mexico den 4. april 2009 klokken 15:40:40 lokal tid (UTC-8). Episenteret var 26 kilometer sydøst for Ciudad Guadalupe Victoria i delstaten Baja California. To personer omkom da en bygning raste sammen.
Pernille og Mr. Nelson
Pernille og Mr. Nelson er en norsk dokketeaterserie for barn som ble produsert av NRK fra 1961 til 1972 i svart/hvitt og en utgave i farger i 1988. Serien ble skrevet av Ragne Tangen, programsekretær i NRK. Hun spilte også samtlige roller med handdokker. Dokkene ble designet og laget av Gudrun Egemar, mens seriens dekorasjoner var laget av Arnold Rakeng.
Serien handlet i grove trekk om den dydige Pernille og den sleipe Mr. Nelson.
I 1988 ble «Pernille og Stjernen» fra 1964 produsert på nytt i farger, med de samme dokkene som i 1964. Dukkespillere for serien var Åsmund Huser, Kjell Roar Smidsrød og Anne Stray. Serien ble første gang sendt på NRK i romjula samme år.
Sitater
Mr. Nelson:
Vinter-OL 1992
Vinter-OL 1992 var de 16. olympiske vinterleker og ble arrangert fra 8. til 23. februar 1992 i Albertville i Frankrike. Dette var de siste vinterlekene som ble arrangert samme året som sommer-OL. Neste vinter-OL kom allerede to år senere, i 1994 på Lillehammer. Norske utøvere presterte igjen på høyt nivå etter heller magre resultater på 1980-tallet, og vant tilsammen ni gull-, seks sølv- og fem bronsemedaljer. De norske utøverne som vant gullmedaljer var Vegard Ulvang på 10 km og 30 km langrenn, Bjørn Dæhlie på 15 km og 50 km langrenn, 4 x 10 km stafett for menn, Finn Christian Jagge i slalåm, Kjetil André Aamodt i super-G, Johann Olav Koss på 1500 m skøyter og Geir Karlstad på 5000 m.
Valg av vertsby
Albertville ble valgt ved avstemning under den internasjonale olympiske komités 91. sesjon i Lausanne i Sveits 17. oktober 1986.
Medaljestatistikk
Vertsnasjon
Karistien (Oslo)
Karistien er en gangvei på Høybråten i bydel Stovner i Oslo. Den går vestover fra Bjørnheimveien og dreier etterhvert mer nordover på vestsiden av Høybråten kirkegård. Den går så i undergang under Høybråtenveien og ender ved Haugenstuveien like ved Haugen skole. Området har et omfattende nett av gangveier som ikke følger veienes traseer, men går mellom disse og til dels gjennom parkområder.
Navnet ble vedtatt i 2001.
Lystspill
Lystspill er en betegnelse på et teaterstykke beregnet på å more publikum. Begrepet kan også brukes om andre kunstuttrykk enn teater, for eksempel om filmkomedier.
Ordet har blitt benyttet på norsk og dansk i flere århundrer. Blant annet benyttet Ludvig Holberg begrepet i sitt forfatterskap. For eksempel finner man ordet lystspill i ''Baron Ludvig Holbergs Geographie eller Jordbeskrivelse. D. 1'', som ble utgitt i København i 1759. Holberg skriver om Karl VIIIs død på slottet i Amboise i Orléans at han døde etter å ha blitt truffet av en ball «da han bivaanede et Lystspill».
VM i ishockey for menn 1930
VM i ishockey for menn 1930 var det 4. verdensmesterskapet i ishockey for menn og ble arrangert i Frankrike, i Østerrike og Tyskland i perioden 31. januar til 10. februar 1930. Dette var det første verdensmesterskapet som ikke ble arrangert som del av et vinter-OL. Turneringen gjaldt samtidig som det 15. europamesterskapet i ishockey.
Etter Det internasjonale ishockeyforbundet (Ligue Internationale de Hockey sur Glace, LIHG) hadde på sin årskongress EM 1929 i Budapest besluttet at verdensmesterskapet fra 1930 skulle avholdes hvert år, mens OL-turneringen hvert fjerde år skulle også gjelde som VM. Ishockey-VM skulle samtidig erstatte ishockey-EM, som siden 1910 hadde blitt avholdt hvert år (kun avbrutt av 1. verdenskrig). De europeiske landenes plassering i VM-turneringen skulle da danne bakgrunn for utdelingen av EM-medaljene.
Chamonix i Frankrike, som to år tidligere hadde vært vertsby for vinter-OL, var opprinnelig valgt til vertsby for VM-turneringen, men grunnet mildvær etter så kunne ikke naturisbanen benyttes i de siste kampene. Resten av VM ble derfor flyttet til Berlin. Etter ønske fra østerrikerne ble kampen om fjerdepladsen (og bronsemedaljen i EM) spilt i Wien. Verdensmesterskapet ble avgjort på følgende måte: Først ble det spilt et grunnspill i cup-format, hvor vinneren ble kåret til europamester og skulle være utfordreren til den regjerende verdensmester Canada. Vinneren av kampen mot Canada ble kåret til verdensmester. I motsetning til dagens 3 perioder på 20 minutter hver hadde kampene en spilletid på 3 perioder på 15 minutter hver.
Tolv nasjoner deltok i turneringen. Tyskland slo Sveits 2–1 i EM-finalen og ble dermed europamestere. Canada, representert av Toronto CCMs, forsvarte sin VM-tittel etter en finaleseier på 6–1 over Tyskland. Østerrike sikret EM-bronsen etter å ha slått Polen 2–0.
Deltakende land
Tretten land var opprinnelig invitert til å delta i turneringen. Canada ansås for å være så gode at de var direkte kvalifisert til finalen etter at de europeiske lagene og Japan hadde kjempet om en finaleplass. Sverige uteble fra turneringen på grunn av at de i sesongen 1929/1930 hadde opplevd den varmeste vinteren siden 1791 og først kunne få kamptrening når isen frøs februar 1930.
Tropper
Alle tolv deltakende lag, gjennom en bekreftelse fra deres respektive nasjonale forbund, skulle levere en liste over lagoppsett ved det første turneringsdirektoratsmøtet. I Canada ble det besluttet at Toronto CCMs skulle representere landet ved VM. Laget hadde tidligere på sesongen vunnet både Toronto og York Mercantile League.
Sluttplassering
Turneringens sluttplassering ifølge IIHF:
Toppscorere
Kilde: Ice-Hockey-Stat.com
Gullruten 2008
Gullruten 2008 var den 11. utgaven av Gullruten og ble delt ut i Grieghallen i Bergen lørdag 10. mai 2008. Utdelingen ble ledet av Dorthe Skappel og overført på TV 2.
NRKs dramaserie Berlinerpoplene og dens skuespillere fikk totalt tre priser mens Geir Helljesen fikk utdelt hederspris av kultur- og kirkeminister Trond Giske.
Nominerte
Beste underholdningsprogram
Beste dokusåpe
Beste TV-drama
Beste barne- eller ungdomsprogram
Beste magasin- eller livsstilsprogram
Beste fakta- og aktualitetsprogram
Beste TV-dokumentar
Beste kvinnelige skuespiller
Beste mannlige skuespiller
Beste kvinnelige programleder
Årets nyskapning
Tre små kinesere
«Tre små kinesere» er en norsk versjon av den tyske barnesangen «Drei Chinesen mit dem Kontrabass». Den norske oversettelsen er veldig lik den danske. Opprinnelsen til den tyske originalen er usikker, både hva gjelder tekst og melodi.
Sangen inneholder kun et vers, som gjentas flere ganger. Første gang synges sangen normalt, men følgende i følgende vers byttes alle vokaler ut med en enkel vokal for hvert vers. Første linja: «Tre små kinesere på Højbro Plass» blir da til: «Tra sma kanasara pa Hajbra Plass», når vokalen a benyttes, og så videre.
Suralaya kullkraftverk
Suralaya kullkraftverk er et kullkraftverk ved byen Merak i provinsen Banten på øya Java i Indonesia. Det har en installert produksjonskapasitet på 3 400 MW fordelt på 7 blokker á 400 eller 600 MW hver. Årsproduksjonen er om lag 24,0 TWh elektrisk kraft. Brenseltypen er kull. Utbyggingen skjedde 1980–1997. Operatør er PT Indonesia Power.
Uten skrupler (1969)
Uten skrupler er en italiensk film fra 1969.
Vuk Stefanović Karadžić
Vuk Stefanović Karadžić (serbisk: Вук Стефановић Караџић) (født, død 7. februar 1864) var en serbisk lingvist som reformerte det serbiske språket og alfabetet. Han er kjent for å ha standardisert det serbiske kyrilliske alfabetet ved å benytte strenge fonetiske prinsipper på modell fra det tyske språket.
En av hans læresetninger var «Piši kao što govoriš i čitaj kako je napisano» (Skriv som du snakker, og les det som det står skrevet), en læresetning som han hadde lånt av den tyske grammatikeren og filologen Johann Christoph Adelung. Dette moderniserte det serbiske språket, distanserte det fra det serbiske og russiske kirkeslaviske språket og førte det nærmere det folkelige.
Han deltok i Det første serbiske opprøret som skribent og kontorist i Negotin Krajina, og etter oppbruddet av opprøret flyttet han til Wien i 1813. Her møtte han Jernej Kopitar, en censor av slovenske bøker, hvis insentiv han begynte å samle serbiske folkesang, den kyrilliske reformen og kampen for innføring av et nasjonalt språk i serbisk litteratur. En fonetisk stavemåte ble introdusert på det serbiske språket gjennom reformene, og det serbiske språket ble undertrykt av slavisk-serbisk språket, som på det tidspunktet var språket til utdannede. De viktigste årene til Vuks reform er således 1818, 1836, 1839, 1847 og 1852.
Han gav også ut flere bøker.
Nanortalik kommune
Nanortalik kommune var tidligere grønlands sydligste kommune, fra 1. januar 2009 del av Kujalleq kommune. Den grenset til Qaqortoq kommune i nordvest og Ammassalik kommune i nordøst. Grønlands og kommunens sydligste punkt, Kapp Farvel (Uummannarsuaq) ligger på Eggerøya, på 59°46'N.
Geografi og klima
Om sommeren – i juli og august – kan man ha over 20 grader her. Til tross for dette har man snødekte fjell i nord, og isfjell som seiler forbi kysten.
I Nanortalik har den norske firmaet Kjeller Vindteknikk satt opp en 50 meter høy vindmålemast, for å gjøre vindmålinger. Denne ble satt opp i 2007.
Byer og bygder
Nanortalik har én by, 6 bygder og flere mindre steder som driver med sauehold. Nesten 2/3 av kommunens befolkning bor i byen;
Næringsliv
40 km nordøst for Nanortalik, i Kirkespirdalen, ligger Nalunaq Guldmine. Her ble det påvist gull i 1992, og utvinningstillatelsen ble gitt i 2003. I selve gruven jobber det til enhver tid 45 – 60 personer, og ca. 35% av disse er innleide, lokale arbeidere.
Mange av kommunens innbyggere lever av jakt og fiske, og det er fiskemottak i Nanortalik og Alluitsup Paa.
Greenland Ventures har fabrikkanlegg i flere av kommunens bygder.
Vannkraftprosjektet i Qorlortorsuaq er også med og bidrar til sysselsettingen, samtidig som det ses på som et viktig bidrag til utviklingen i kommunen.
I tillegg satses det her, som i mange andre kommuner på Grønland, på turisme. Naturen gir mange muligheter for utflukter, både til fots og til vanns, dette gjør at mange jobber med turistre, også her i kommunen. I Qaqortoq (Julianehåb) i Qaqortoq kommune er det bedre overnattingsmuligheter enn her i kommunen; her er det både hotell og sjømannshjem.
Transport
Air Greenland flyr ukentlig fra Kastrup til Narsarsuaq lufthavn, rett nord for kommunen. Denne turen tar 4-5 timer. Dette er en av to internasjonale lufthavner på GRønland; den andre er Kangerlussuaq lufthavn (Søndre Strømfjord).
Politikk
I 2007 var Kristine Raahauge fra Siumut borgermester i kommunen. Kommunestyret har til sammen 9 medlemmer, hvorav 5 er fra Siumut, 2 fra Inuit Ataqatigiit, en fra Atassut og en fra Demokraatit.
Vennskapsbyer
Nanortalik har følgende vennskapsbyer:
Hommelvik Idrettslag
Hommelvik Idrettslag er et idrettslag fra Hommelvik i Malvik kommune i Trøndelag. Klubben ble stiftet 15. september 1924. Per 2020 har laget aktiviteter innen fotball, friidrett, håndball og langrenn.
Fotball
Per 2020 har Hommelvik ILs fotballavdeling 3 kvinnelag med til sammen 54 spillere, og 7 herrelag med til sammen 204 spillere. Bare et av herrelagene er et voksenlag.
A-laget i fotball for menn spiller per 2020 i 5. divisjon. Klubben spilte i 3. divisjon i 2000. Trener for det voksne herrelaget i 2020 er Terje Krogstad. Hommelvik IL fotball ble en av de første kvalitetsklubbene i Trøndelag Fotballkrets. Hjemmebanen er Autosentret Arena Kunstgress, med banene Øya 1 og Sveberg Kunstgress som supplement. Øya 1 er en naturgressbane.
Inkluderingslaget «Hommelvik guts» ble startet i 2016. Laget vant Trøndelag fylkeskommunes inkluderingspris for 2022.
Langrenn
Det er en stor langrennsavdeling i Hommelvik IL. Dette utgjør mesteparten av klubben.
Bostrichiformia
Bostrichiformia er en gruppe biller. I Norge forekommer rundt 80 arter. Gruppen tilsvarer «overfamiliene» bore- og hettebiller (Bostrichoidea), Derodontoidea og klannere (Dermestoidea). De fleste av disse billene lever av dødt organisk materiale, inkludert død ved. En del arter i familiene klannere (Dermestidae), hettebiller (Bostrichidae) og tyvbiller og borebiller (Anobiidae, inkludert tyvbiller – Ptininae) kan gjøre en del skade på treverk og lagrede matvarer. På den andre siden er én art i familien Derodontidae brukt til biologisk bekjemping av bladlus.
Baard Slagsvold
Baard Henrik Slagsvold (født 31. august 1963) er en norsk pop- og jazzmusiker opprinnelig fra Elverum. Han er særlig kjent som bassist og vokalist i poptrioen Tre Små Kinesere der han var medlem fra 1989 til gruppa ble oppløst i 2005.
Otterbäcken
Otterbäcken er et tettsted i Gullspång kommune i Västra Götalands län i landskapet Västergötland i Sverige. I 2010 hadde tettstedet 722 innbyggere.
Baard Slagsvold
Baard Slagsvold hadde sunget og spilt i flere band før han ble med i Tre Små Kinesere, blant annet i Fort & Gæli og Appelzin Juice Studentz fra Elverum, der han sang og spilte trommer, i oslobandet Skjønn Forening og i Kaare og partiet. Slagsvold kom til Trondheim for å spille piano ved jazzlinja på musikkonservatoriet der, men begynte med kontrabass i Tre Små Kinesere fordi Øystein Hegge spilte piano.
Baard Slagsvold har ellers blant annet spilt med rockebandet Motorpsycho fra Trondheim, poptrioen Skrujern, som ble startet i 1994, og med Norsk Utflukt der han først og fremst spilte piano og bass med forfatteren Lars Saabye Christensen som vokalist. Slagsvold var også medkomponist i Norsk Utflukt sammen med Kåre Virud, samtidig som han spilte i Kåre Virud Band. Baard Slagsvold har også vært studiomusiker og spilt i sin egen Baard Slagsvold Quartet.
Otterbäcken
På stedet er det en havn i Vänern. Her er det også et bandylag, Otterbäckens Bandyklubb, som lenge har spilt i svensk 1. divisjon.
Dampbåtenn «Otterbäcken», med Otterbäcken som hjemmehavn, kolliderte på Vänern natt til 9. september 1900 med lastedamperen «Agnhammar». «Otterbäcken» sank umiddelbart på ca. fem favners dyp, men samtlige av de 14 personene om bord ble reddet. Fartøyet ble senere reddet av bergingsfartøyet «Isbjörn».
Giuseppe Saronni
Giuseppe «Beppe» Saronni (født 22. september 1957 i Novara, Piemonte) er en tidligere landeveissyklist fra Italia.
Saronni ble proff i 1977 og tok 193 proff-seire før han la opp i 1989, og hadde mange fighter med sin erkerival Francesco Moser. Han er også en av de mest legendariske Giro d'Italia-rytterne i historien med to sammenlagtseire (1979 og 1983) og 24 etappeseire.
I 1982 ble Saronni verdensmester i landeveisritt i Goodwood, England etter å ha spurtslått amerikaneren Greg LeMond. Spurten hans var så imponerende at han fikk kallenavnet "Rifle-skuddet fra Goodwood". Han hadde sølvmedalje fra det foregående året etter å ha tapt for Freddy Maertens i spurten. Saronni vant også Lombardia rundt i 1982.
I 1983 vant han nok en imponerende spurt, denne gangen i Milano–Sanremo etter tre andreplasser på rad årene før. Dette ble Saronnis siste store seier som toppsyklist, så han stilte heller i Rikstotorittet.
Saronni er i dag sportsdirektør for det italienske ProTour-laget Lampre-Fondital.
Leila Berg
Leila Berg (født 12. november 1917, død 17. april 2012 ) var en britisk journalist, forfatter av barnebøker og aktivist for barns rettigheter.
Berg debuterte i 1948, og utga jevnlig utover 1950-tallet, men begynte å skrive i en mer realistisk og grunnleggende stil for småbarn på 1960-tallet. I bokserien Nippers var det en bevisst bevegelse til å føre barnebøker nærmere virkeligheten i bylivet, og lengre unna den virkelighetsfjerne liksomverden som eksempelvis Enid Blyton representerte. I 1973 ble hun gitt Eleanor Farjeon-prisen for sitt litterære arbeid.
Wild Life
Wild Life er debutalbumet til Wings, et rockeband som ble dannet av tidligere The Beatles-medlem Paul McCartney og hans kone Linda sommeren 1971.
Allerede i august samme år begynte innspillingen av albumet. Wild Life ble spilt inn på meget kort tid av den grunn at McCartney mente albumet måtte bevare råheten og ferskheten som det nye bandet hadde. Albumets to mest kjente sanger er «Tomorrow», som ble inkludert på Wingspan: Hits and History, et samlealbum fra 2001, og «Dear Friend», som var McCartneys kommentar til hans ødelagte vennskap med John Lennon.
Albumet kom ut 7. desember 1971 til meget lunkne anmeldelser fra både media og publikum. Wings var et nytt band, og litt av grunnen til at albumet solgte dårlig var navnet. Mange var rett og slett ikke klar over at dette var bandet til Paul McCartney. Dette førte til at neste utgivelse ble utgitt som Paul McCartney & Wings. Albumet endte sin ferd på albumlistene i USA med en 10.-plass, mens det i England solgte til en 11.-plass.
I 1987 ble albumet utgitt på CD med tre bonusspor. Disse var «Oh Woman, Oh Why» som var B-siden på McCartneys første singel (A-siden var «Another Day», 1971) etter at The Beatles ble oppløst, og begge stykkene fra singelen «Mary Had A Little Lamb»/«Little Woman Love» fra 1972.
I 1993 ble Wild Life remastret og utgitt på nytt på CD, som en del av The Paul McCartney Collection, med singlene «Give Ireland Back To The Irish» og «Mary Had A Little Lamb», begge innspilt i 1971, som bonusspor.
Sporliste
Alle komposisjoner er av Paul McCartney og Linda McCartney, hvis ikke annet er oppgitt.
Torvik skole
Torvik skole var en barneskole i Torvikbukt i Gjemnes kommune. Den ble nedlagt i juni 2009, etter vedtak fra Gjemnes kommunestyre. Skolen hadde elever fra første til syvende klasse, og hadde ca. 30 – 40 elever det siste skoleåret. Skolen var eid og drevet av Gjemnes kommune. Etter nedleggelsen ble Torvik Skolekrets offisielt innlemmet i Batnfjord Skolekrets, og alle elever i Torvik Skolekrets har et tilbud om skolegang ved Batnfjord Skule.
Skolen hadde sitt elevgrunnlag i Torvik Skolekrets som sognet inn grendene Sletnes, Ranheim, Kvalvåg og Hoem i tillegg til Torvikbukt. Rektor ved skolen var Kari Sødal.
Som et alternativ til Torvik Skole har Torvikbukt Skule blitt opprettet. Torvikbukt Skule er en privat barneskole med kristen formålsparagraf. Torvikbukt Skule har sin undervisning i samme lokaler som Torvik Skole hadde, ved at de leier lokalene av Gjemnes kommune.
PGA Tour Champions
De fleste turneringene på Champions Tour spilles over tre runder, eller 54 hull, som er én runde mindre enn vanlige profesjonelle slagspillturneringer, for eksempel på PGA-touren. De fem major-turneringene på Champions Tour går imidlertid over fire runder.
Hova
Hova er et tettsted i Gullspång kommune i Västra Götalands län i landskapet Västergötland i Sverige. Det ligger cirka 30 kilometer nordøst for Mariestad og 20 kilometer nord for Töreboda. I 2010 hadde tettstedet 1 288 innbyggere.
I praksis er stedet centralort for kommunen, ettersom de fleste administrative funksjoner finnes her. Men man unngår å bruke begrepet og omtaler Hova som et av to viktige tettsteder i kommunen. Det andre tettstedet er Gullspång.
E20 går gjennom Hova, som også har en jernbanestasjon på Kinnekullebanan. Den kjente manager for ABBA, Stikkan Anderson er fra Hova.
Historie
Slaget ved Hova er en viktig historisk hendelse i Sverige. 14. juni 1275 beseiret Magnus Ladulås og hans bror Erik sin bror, daværende konge, Valdemar Birgersson med hjelp av danske leiesoldater. Magnus Ladulås ble deretter konge i perioden fra 1275 til 1290. Hendelsen markeres med en ukes festligheter i Hova hvert år, den såkalte ridderuken.
Emil Nolde
Emil Nolde eller Hans Emil Hansen (født 7. august 1867 i Nolde i Kreis Tondern i provinsen Schleswig-Holstein i Preussen i Keiserdømmet Tyskland, død 13. april 1956 i Seebüll i Schleswig-Holstein i Vest-Tyskland) var en dansk-tysk ekspresjonistisk kunstmaler fra Nordfrisland. Han er kjent for sine fargestrålende malerier og akvareller.
Bakgrunn
Han ble født som Hans Emil Hansen i 1867 i Nolde, en liten landsby nær Tønder, den gang i Tyskland men etter 1920 i Danmark. Senere tok han navnet på sitt fødested som efternavn. Hans far Niels Hansen var friser og snakket nordfrisisk; han kom fra en frisisk landsby ved Nibøl. Hans mor Charlotte, neé Hansen, snakket dansk.
Nolde ble utdannet som treskjærer i Flensburg, 1884–1888, og studerte senere i Karlsruhe (1889) og sammen med Adolf Hölzel i Dachau i Bayern (1889).
Kunstner
Årene 1892–1898 var han lærer ved kunsthåndverkskolen i Sankt Gallen i Sveits, hvorpå han gikk over fra kunsthåndverk til maleri.
Ytterligere studier førte ham til i München, Paris og København. Hans danske kone var født Ada Vilstrup, og var skuespillerinneelev da de møttes i København 1900/01. Hun døde i 1946. Ekteparet bodde til å begynne med på øya Als om sommeren og i Berlin om vinteren, hvor de møtte andre tyske kunstnere. I disse år malte Nolde især religiøse motiver.
Emil Nolde gikk omkring 1905 over fra impresjonisme til ekspresjonisme. Nolde var i årene 1906–07 medlem av kunstnergruppen Die Brücke (Broen).
I årene 1913 og 1914 deltok Nolde og Ada sammen med to leger og en sykepleierske i en tysk etnografisk ekspedisjon til Ny Guinea. Reisen gikk over Sibir, Kina og Japan, og ekspedisjonen oppholdt seg et halvt år på Ny Guinea.
Fra 1916 til 1926 bodde ekteparet Nolde i Ubjerg ved Tønder. Med grenseforskyvningen i 1920 ble Nolde dansk statsborger. Det forble han resten av livet. I 1926 flyttet de til Søbøl (på tysk Seebüll) i Nordfrisland i Sydslesvig, sør for den tidligere danske grense. Under den tyske nasjonalsosialismen i august 1934 signerte han «Kulturarbeidernes opprop» til støtte for bevegelsen. I 1934 ble han medlem av et av de forskjellige nasjonalsosialistiske partier i Nord-Slesvig, Nationalsozialistissche Arbeitsgruppn Nord-Schleswig (NSAN). De konkurrerende nasjonalsosialistiske partiene ble slått sammen til NSDAP-Nordschleswig (NSDAP-N) i 1935.
Til tross for at han var parti-medlem, fant ikke Noldes kunst innpass i den nazistiske kunstkanon. Verkene hans ble betraktet som «entartet». Ialt 1,102 arbeider ble beslaglagt. Han ble pålagt maleforbud i 1941. Nolde turde da ikke å male oljemalerier, fordi farvene kunne luktes. Istedenfor malte han i smug akvareller. De ble i ettertid omtalt som «de umalte bildene» hans, og han brukte dem som forbilder for oljemalerier som han skapte mange av etter krigen.
Nolde ble i 1952 utnevnt til den tyske ordenen Pour le Mérite für Wissenschaften und Künste.
Noldestiftelsen (Emil Nolde Stiftung) driver både Emil Noldemuseet i Seebüll og har eget hus i Berlin, med skiftende utstillinger. Våren 2008 ble en stor samling bilder fra Noldes reise til Asia vist i Berlin-lokalene.
Forfatteren Siegfried Lenz' bok Tysktime handler om Nolde og maleforbudet. Dikteren Claes Gill berører Noldes fordømmelse som «entarteter» kunstner i sitt tysksproglige dikt «An Emil Nolde» fra samlingen Fragment av et magisk liv (1939).
Botany Bay (London)
Botany Bay er en landsby i distriktet Enfield, helt i utkanten av London. Det bor omkring 200 mennesker der (2007). Landsbyen er sentrert ved The Ridgeway, en vei som knytter Enfield til Potters Bar, og til motorveieCrews Hill.n M25. Enfield Chase ligger i sør og vest. Den er omtrent 1,5 km fra jernbanestasjonen ved Crews Hill.
Stedet oppsto da Chase ble omsluttet i 1777 og ble nedtegnet som Botany Bay på C.G. Greenwoods kart av 1819. Navnet er spesielt, ettersom det ikke er noen bukt (bay) i nærheten; stedet er langt fra sjøen. Det var tidligere en kongelig jaktstue der, men reisen fra London sentrum var så lang og vanskelig at det hevdes at et medlem av hoffet skal ha sagt at «man kan like godt reise til Botany Bay»; dette tilnavnet på stedet ble dermed tatt i bruk. Da det finnes steder kalt for Botany Bay spredt over hele England er en alternativ forklaring at disse var opprinnelige begynnelsen for domfelte som var bestemt sendt til Botany Bay i Australia.
Are You Thinking What I’m Thinking?
Are You Thinking What I'm Thinking? er The Like sitt debutalbum. Det ble sluppet 13. september 2005. All musikken er av Z Berg, bandets vokalist og gitarist. Det er også gitt ut en versjon av albumet som inneholder bonussporet «One Step Ahead», som er en Split Enz-cover.
Tango for 3
Tango for 3 er en norsk tangokvartett som ble grunnlagt som Norges første rendyrkede tangoensemble i 1986 av Sverre Indris Joner, Steinar Haugerud og Atle Sponberg. Ensemblet spilte inn sin først CD-plate på Kirkelig Kulturverksted i 1989 med Juan Jose Mosalini på bandoneon. Tango for 3 har spesialisert seg på argentinsk tango og har vakt oppsikt også internasjonalt.
Tango for 3 har blant annet turnert i Skandinavia, Finland, Tyskland, Frankrike, Spania og i 1992 til Argentina. Den argentinske sangerinnen Julia Zenko har vært med på flere av turnéene. Kvartetten har gjort en rekke konserter med anerkjente symfoniorkestre.
Medlemmer
Tango for 3 ble startet som en trio. I 1990 sluttet Atle Sponberg og Odd Hannisdal ble ny medlem. I 1991 ble trioen utvidet til en kvartett.
Diskografi
Tango for 3 har gitt ut tre album i perioden 1990–2000. I tillegg kommer tre utgivelser som er utgitt i samarbeid med andre artister.
Joe E. Brown
Joseph Evans Brown (født 28. juli 1891 i Holgate i Ohio, død 6. juli 1973 i Los Angeles i California) var en amerikansk skuespiller og komiker.
Brown reiste over store deler av USA sammen med en sirkustropp før han begynte med teater og han hadde blant annet flere opptredener på Broadway. På denne tiden arbeidet han også som komiker. Men dette yrket la han etter hvert på hylla da han fikk flere filmroller. Han fikk tidlig en kontrakt med filmstudioet Warner Bros. og spilte inn flere filmer hos dette studioet. I 1937 forlot han Warner Bros. for å arbeide for David Loew. I 1938 spilte han i filmen Født gladiator, en løs filmatisering av Philip Gordon Wylies roman, Gladiator, som påvirket etableringen av Supermann. Han gradvis over til å lage B-filmer.
I 1942 ble Browns sønn, kaptein Don E. Brown, drept da hans militære fly styrtet i nærheten av Palm Springs i California. Under den andre verdenskrig, brukte Brown mye av sin tid på å underholde de amerikanske troppene. Brown ble belønnet med en æres-Tony i 1948 for å ha turnert i USA med teaterstykket Harvey. Hans mest kjente filmrolle i etterkrigstiden var i komedien Noen har det hett (1959). Brown var også å se i flere musikaler og var en idrettsentusiast, både i flere av filmene og på personlig basis. Han fikk en stjerne på Hollywood Walk of Fame 1680 Vine Street 8. februar 1960.
Joop Zoetemelk
Hendrik Gerardus Joseph (Joop) Zoetemelk (født 3. desember 1946 i Rijpwetering) er en nederlandsk syklist.
Zoetemelk vant mange ritt i løpet av sin atten år lange karriere som profesjonell sykkelrytter (1969–1987), blant annet Tour de France i 1980 og Vuelta a España i 1979. Zoetemelk kom på andreplass i Tour de France hele seks ganger. I tillegg satte han rekord ved å fullføre rittet seksten ganger, men rekorden har senere blitt slått. Han ble den eldste verdensmesteren i sykling i 1985, da han i en alder av 38 år og 9 måneder vant landeveisrittet.
Tarva
Tarva er en øygruppe i Ørland kommune i Trøndelag. Den største og eneste bebodde av øyene er Husøya. Arealet er 14 km², hvorav Husøya utgjør 8 km². Øya har 11 fastboende.
Øya tilhørte Austrått fram til 1858, og har fremdeles en opprinnelig eiendomsstruktur med én dominerende grunneier. Det drives landbruk, blant annet med utgangersau og egg- og dunvær. Luftforsvaret har et skytefelt på vestsiden øyene. Været landskapsvernområde på østsiden ble etablert i 1982.
Tarva kapell ble bygget i 1972, og kirkegården ble etablert i 1921. Tarva har eget postkontor, med postadresse 7166 Tarva. Øya har ikke butikker, men sommeråpen pub. Det er ferjeforbindelse til Dybfest på fastlandet. Tarva skole ble nedlagt på 1990-tallet.
I forbindelse med utbedring av vei til forsvarets skyte- og øvingsfelt på Karlsøya på Tarva, gjennomførte Vitenskapsmuseet i 2013 en arkeologisk utgravning på Karlsøysletta. De arkeologiske undersøkelsene omfattet to kulturminner som var berørt av det planlagte tiltaket, en røys og en oppmuring. De to enkeltminnene er del av et større felt av kulturminner tolket som gravfelt, bestående av minst 28 steinkonstruksjoner.
Tarva var scene for NRKs barneserie Tuva frå Tarva.
Khasa-riket
Riket vokste fram like før eller på 1100-tallet og blei splitta i 3 mindre stater i 1404.
Det er nå enighet om at Khasa-riket fikk stor historisk betydning, fordi det blei utgangspunktet for at språket khas khura (som blei utgangspunktet til nepali) spredde seg østover i det som seinere skulle bli det moderne Nepal.
Forhistorie: Khasa-folket
Lenge før Khasa-riket blei til, hadde khasa-folket (eller khas-folket) vandra inn i åsdistriktene i det som i dag er det vestligste Nepal, og i enda mer vestlige områder av samme slag i Uttarakhand.
Cosplay
miniatyr|Utkledd som den ansiktsløse ånden fra filmen [[Chihiro og heksene deler Adam Savage ut «gullmynter» under San Diego Comic Con i 2011.|alt=Adam Savage som den ansiktløse ånden.]] Cosplay er en utkledningslek, hobby, subkultur og performancekunst der en person kler seg ut med kostymer og annet utstyr for å likne en bestemt rollefigur fra særlig japansk populærkultur. Betegnelsen «cosplay» er en sammentrekning av de engelske ordene costume, «drakt» og roleplay, «lek, spill, rollespill eller skuespill».
Khasa-riket
Forhistorie: Khasa-folket
Khasa-folket var et indoeuropeisk folkeslag, nær beslekta med indo-iranerne som befolka den nordlige delen av det indiske subkontinentet. Forskerne mener nå at de kom dit på begynnelsen av 1000-tallet før vår tidsrekning.
Cosplay
Rollefigurer, kostymer og bruk
Fantasikarakterene som cosplay-utøverne skal etterlikne, kan være hentet fra animefilmer, mangaserier, videospill, fantasyfilmer, J-pop og superhelter i tokusatsuserier og -filmer, men også fra vestlige tegneserier, sciencefictionserier,eventyrfilmer og spill. Andre kler seg ut som roboter, monstre, fabeldyr, overnaturlige vesener og antropomorfe dyr og gjenstander. thumb|right|Rollespillere utkledd som noen av skikkelsene i spillserien [[Borderlands (serie)|Borderlands.]]